Aafgrund vo dem hohn Vakeahsaafkemma is de A 3 seit Ofang de 2000a Johr im Bereich vom eastlichn Kealna Ring ausbaut worn. Znachst is vo Oktoba 2003 bis Juni 2005 des am heachstn belastete Stück zwischn dem Kreiz Kealn-Ost und dem Dreieck Kealn-Heumar vo sechs aaf acht Fahrstroafan erweitat worn. In dem Bereich valaaft de A 4 aaf ana gmoasama, 2,5 km langa Trassn mit. Im Oschluss is vo Mai 2005 bis August 2008 2,1 km noch Nordn bis zur Oschlussstö Kealn-Dellbrück achtstroafe ausbaut. Vo Mitte 2009 bisl Juli 2012 foigte da 2,3 km lange Obschnitt bis Kealn-Mülheim und vo Juni 2015 bis Mai 2017 de 3,8 km bis zua Oschlussstö Levakusn-Zentrum. Zuasätzle is der Obschnitt bis zum Kreiz Levakusn provisorisch achtstroafe ummarkiert worn. Zwischn Levakusn-Zentrum und da Oschlussstö Levakusn-Opladn is emfois a achtstroafiga Ausbau plant, zamma mit dem Umbau vom Kreiz Levakusn.